
PROJEKT: 
Centrum integrovanej zdravotnej starostlivosti v meste Tisovec
Hlavným cieľom projektu je rekonštrukcia objektu na Francisciho ulici so súpisným číslom 818 za účelom vytvorenia CIZS (Centra integrovanej zdravotnej starostlivosti).
[bookmark: _GoBack]Čiastkovým cieľom projektu je zníženie energetickej náročnosti objektu. Realizáciou projektu mesto plánuje vytvoriť CIZS, v ktorom bude dostupná všeobecná a špecializovaná zdravotná starostlivosť (všeobecná ambulantná starostlivosť pre dospelých, všeobecná ambulantná starostlivosť pre deti a mládež, lekár poskytujúci špecializovanú zubno-lekársku ambulantnú starostlivosť, lekár poskytujúci špecializovanú ambulantnú starostlivosť v odbore gynekológia-pôrodníctvo).

Špecifickými cieľmi a zároveň merateľnými ukazovateľmi projektu sú: 
• Odhadované ročné zníženie emisií skleníkových plynov o 45,762 t ekviv. CO2
• Počet renovovaných verejných budov v počte: 1
• Počet vytvorených centier integrovanej zdravotnej starostlivosti v počte: 1
• Počet zdravotníckych pracovníkov v etablovaných CIZS v počte: 7
• Podlahová plocha renovovaných verejných budov o rozmere: 930, 24 m2
• Zníženie ročnej spotreby primárnej energie vo verejných budovách o 248 462,01 kWh/rok.

Hlavnými aktivitami projektu sú:
B) Modernizácia a rekonštrukcia existujúcich budov (vrátene opatrení na zvýšenie energetickej efektívnosti)
E) Dodávka zdravotníckej techniky zariadenia a vybavenia, 
G) Budovanie bezbariérových prístupov,
H) Opatrenia na zvýšenie energetickej hospodárnosti budov. 

V rámci realizácie projektu plánujeme integrovať do CIZS liečebnú rehabilitáciu. Prínosom projektu pre mesto a jeho občanov bude integrácia poskytovania zdravotnej starostlivosti na jedno miesto, nakoľko v súčasnosti sa ambulantná zdravotná starostlivosť poskytuje na dvoch miestach. Súčasné priestory, v ktorých sa poskytuje ambulantná zdravotná starostlivosť sú v nevyhovujúcom stave a nie je zabezpečený bezbariérový prístup. Výsledkom projektu bude skvalitnenie priestorových podmienok, nie len pre ošetrujúcich lekárov a zdravotnícky personál, ale aj pre pacientov. Po ukončení realizácie projektu t.j. rekonštrukcie budovy, mesto vybuduje pre zdravotníkov aj pacientov parkovisko a tiež upraví v bezprostrednej blízkosti CIZS park s lavičkami pre občanov. Celkovým výstupom bude dosiahnutie jediného cieľa, ktorým je včasná diagnostika a efektívna liečba pacienta spojená s výrazným zlepšením smerom ku kvalitným zdravotníckym službám a pozitívny vplyv na kvalitu života obyvateľov.

Prijímateľ: Mesto Tisovec
Celkové oprávnené výdavky projektu: 823 529,41 EUR
Nenávratný finančný príspevok: 782 352,84 EUR
Výška finančnej podpory zo zdrojov EÚ: 700 000,00 EUR

Tento projekt je realizovaný z Európskeho fondu regionálneho rozvoja.

